open-index/open-wikipedia-markdown huggingface dataset:
Jonathan Taylor Thomas

**Jonathan Taylor Thomas** (s. 8. syyskuuta 1981) on yhdysvaltalainen näyttelijä ja 1990-luvun lapsitähti ja teini-idoli. Hän nousi kuuluisuuteen tilannekomediasarjassa *[[Koti kuntoon]]* (1991–1999) sekä nuoren Simban ääniroolista Disneyn elokuvassa *[[Leijonakuningas]]* (1994).

## Aiempi elämä
Syntymänimeltään Jonathan Taylor Weiss syntyi Bethlehemissä Pennsylvaniassa Claudine Weissin (o.s. Gonsalves) ja Stephen Weissin lapseksi. Hänen vanhempansa kuitenkin erosivat pojan ollessa seitsemän, vuonna 1989. Thomasin setä on näytelmäkirjailija-näyttelijä Jeff Weiss.

## Ura
Vuonna 1990 Thomas sai roolin Kevin Bradyna lyhytikäisessä televisiosarjassa *[[The Bradys]]*. Vuonna 1991, kymmenvuotiaana, hän sai roolin Randall William "Randy" Taylorina televisiosarjassa *[[Koti kuntoon]]*. Hän jatkoi näyttelemistä sarjassa teinivuosiinsa asti, mutta jätti sarjan vuonna 1998 aikeinaan keskittyä enemmän opiskeluun. Sarjan aikana hän myös antoi äänensä nuorelle Simballe vuoden 1994 Disney-elokuvaan *[[Leijonakuningas]]*.

Thomas näytteli elokuvissa *[[Jouluksi kotiin (vuoden 1998 elokuva)|Jouluksi kotiin]]*, *[[Viikari vauhdissa]]*, *[[Tom ja Huck]]*, *[[Pinokkion seikkailut (vuoden 1996 elokuva)|Pinokkion seikkailut]]*, *[[Villi Amerikka]]*, *[[Common Ground]]*, *[[Walking Across Egypt]]* ja *[[Speedway Junky]]*. Hän vieraii ABC:n tilannekomediassa *[[Teinitytön kasvatusopas]]* alkuvuodesta 2004 ja esiintyi vuosina 2002 ja 2004 sarjassa *[[Smallville]]*. Vuonna 2005 hän vieraili etsivädraamassa *[[Veronica Mars]]*.

## Filmografia

## Palkinnot ja ehdokkuudet

## Lähteet
G.U.T.

**G.U.T.** on saksalainen grindcore-yhtye, joka perustettiin vuonna 1991. Sen perusti nykyisin Berliinissä asuva kirjailija ja muusikko Cornelius Jakhelln.

## Lähteet

## Aiheesta muualla
* 
*
Länsi-Alpit

**Länsi-Alpit**  on Alppien vuoriston länsiosa. Se ulottuu neljän valtion alueelle: Monaco, Ranska, Italia ja Sveitsi. Länsi-Alpit ovat tyypillisesti korkeampia kuin Itä-Alpit.

Alueen itäraja vedetään usein Reinin laaksosta Splügeninsolaan ja siitä etelään Italian Comojärvelle asti.

## Aluejako
Vanhan jaon mukaan Alppien 26 alueesta 14 on Läntisillä Alpeilla.

* 1. Meri-Alpit, ,	
* 2. Kottiset Alpit, , 
* 3. Grajiset Alpit, , 
* 4. Provencen Alpit (Meri-Alppien läntinen vuoriryhmä), , 
* 5. Dauphinén Alpit, , 
* 6. , 
* 7. Dauphinén Alpit, , 
* 8. Savoijin Alpit, , 
* 9. Valais'n Alpit, , 
* 10. Lepontiset Alpit, , 
* 11. Reettiset Alpit, , 
* 12. Bernin Alpit, , 
* 13. Glarusin Alpit, , 
* 14. Sveitsin Etu-Alpit, , 

Länsi-Alpeille ei ole samanlaista vakiintunutta aluejakoa kuin Itä-Alpeille. Oheinen jako on Itävallasta vuodelta 2006, ja siinä länsiosa jaetaan 27 alueeseen.

* 01. Ligurian Alpit
* 02. Meri-Alpit
* 03. Provence Prealps
* 04. Kottiset Alpit  
* 05. Aiguille des Arves - Mont Thabor
* 06. Belledonne
* 07. Pelvoux - Ecrins
* 08. Dauphinén Alpit - pohjoisosa  
* 09. Dauphinén Alpit - eteläosa
* 10. Grajiset Alpit
* 11. Vanoise
* 12. Mont Blancin massiivi
* 13. Chablais'n Alpit
* 14. Aravis - Bornes
* 15. Bauges
* 16. Chartreuse
* 17. Valais'n Alpit
* 18. Lepontinen Alpit (Ticino)
* 19. Urin Alpit
* 20. Emmentalin Alpit
* 21. Bernin Alpit
* 22. Fribourgin Alpit
* 23. Glarusin Alpit
* 24. Schwyzin Alpit
* 25. Appenzellin Alpit
* 26. Adulan Alpit (Lepontisten Alppien itäinen osa)
* 27. Luganon Alpit

## Lähteet
Tervajoki (Vaala)

**Tervajoki** on Oulujoen vesistöalueeseen kuuluva joki Vaalassa ja Puolangalla Pienanjärven ja Otermanjärven välillä. Se on noin 14 kilometriä pitkä. Joki lähtee Pienanjärven lounaisnurkasta Niilonniemen kohdalta ja laskee etelälounaaseen Otermanjärven Joensuunperän kylän luoteisnurkkaan.

Jokivarsi on urheilukalastajien suosima. Sinne menee useita metsäautoteitä lännestä seututieltä 800 sekä idästä ja etelästä yhdystieltä 8832. Ylhäältä alaspäin joen suurimmat kosket ovat Nisuankoski, Vääräkoski, Ahokoski, Syvänalanen, Pirunkoski (autiotupa), Pystönkoski (nuotiopaikka) ja Holtto (nuotiopaikka). Joki sopii myös melojille. Jokivarsi on asumaton aivan joen pohjoispäätä lukuun ottamatta. Joen pohjoispää toimii Vaalan ja Puolangan rajajokena.

## Lähteet
Hard Time on Planet Earth

***Hard Time on Planet Earth*** oli lyhytikäinen yhdysvaltalainen sci-fi-televisiosarja, joka esitettiin CBS-kanavalla korvaavana ohjelmana keskellä kautta vuonna 1989. Sitä tehtiin kolmetoista jaksoa joissa näytteli pääosaa Martin Kove, ja sen luojat olivat Jim ja John Thomas.

## Juoni
Päähahmo oli avaruusolento (Kove), joka palveli valtavassa planeettojenvälisessä taistelussa. Taiston jälkeen häntä syytettiin vastarinnasta planeetan johtavaa neuvostoa kohtaan. Hänet todettiin syylliseksi, mutta sodan aikaisten palvelustensa ansiosta hänelle annettiin mahdollisuus hyvittää tekonsa viettämällä määrittämätön aika suunnattoman heikkona ihmisolentona planeetta Maassa.

## Jaksot

## Aiheesta muualla
*
Sifoni (biologia)

**Sifoni** eli *suppilo* on nilviäisillä esiintyvä anatominen rakenne. Sifoneita on niin joillakin vedessä elävillä kotiloilla, simpukoilla kuin pääjalkaisilla. Ne ovat nilviäisen vaippaan kuuluvia putkimaisia rakenteita, joiden läpi virtaa vesi. Nilviäislajit käytettävät sifonilla kierrättämäänsä vettä muun muassa ravinnon hankkimiseen, hengitykseen, hylkyaineiden poistoon ja lisääntymiseen. Simpukoilla on yleensä erikseen sisään- ja ulosvirtausputket (hengitys- ja hylkyputket), muilla nilviäisillä on vain yksi putki.

## Simpukat
Jotkin simpukat kaivautuvat pohjasedimenttiin ja jättävät esiin vain sifonin kaksiputkisen pään, jonka kautta kierrättävät vettä, josta ne suodattavat ravintoa. Vedestä ne saavat kiduksillaan tarvitsemansa hapen. Tällaisia lajeja ovat muun muassa Suomessakin elävät hietasimpukka (*Mya arenaria*) ja liejusimpukka (*Limecola balthica*) sekä Tyynenmeren rannikoilla elävä geoduck (*Panopea generosa*), jonka sifonit saattavat olla yli metrin pituisia.

## Pääjalkaiset
Pääjalkaiset erityisesti mustekalat käyttävät sitä myös liikkeen synnyttämiseen reaktiovoimalla. Mustekalat käyttävät sifonia myös puolustautumiseen, ja nopean pakenemisen lisäksi saattavat sen avulla kaivautua pohjaan, jolloin pohjasta nouseva hiekka tai muta hautaa mustekalan. Ne suihkuttavat sen kautta myös mustetta, joka muodostaa veteen pilven. Pilvi häiritsee saalistajaa ja auttaa mustekalaa pakenemaan.

## Kuvia

Tiedosto:Geoduck 1.jpg|Geoduck-simpukasta (*Panopea generosa*) näkyvät vain sifonien päät hiekasta.
Tiedosto:2009 Mollusca in Hong Kong.JPG|Geoduck-simpukoita (*Panopea generosa*) ravintolan akvaariossa Hongkongissa.
Tiedosto:Cymbiola magnifica.jpg|*Cymbiola magnifica* -kotilon putkimainen sifoni.


## Lähteet

## Aiheesta muualla

* 
*
Valkeakosken Tietotien lukio

**Valkeakosken Tietotien lukio** on Valkeakoskella toimiva lukio. Lukio sijaitsee Lotilan alueella Hämeen ammattikorkeakoulun vieressä ja on osa *[[Valkeakoski#Valkeakoski Campus|Valkeakoski Campusta]]*. Lukion rehtorina toimii Jaana Leppä.

Lukiota varten rakennettu uusi rakennus otettiin käyttöön lukuvuodelle 2009&ndash;2010. Sen tilat on suunnitellut arkkitehtitoimisto Aarne von Boehm, ja kaikki luokat ovat nimetty latinankielisillä nimillä. Oppilaita koulussa on noin 400, lukuvuodesta riippuen.

Myös Päivölän opiston matematiikkalinjan n. 20 vuosittaista opiskelijaa suorittavat lukio-opintonsa Tietotien lukion kirjoilla. Oppitunnit järjestetään kuitenkin heillä Päivölän tiloissa Tarttilassa.

## Historia
Ennen nykyisen koulurakennuksen rakentamista lukio sijaitsi Valkeakosken keskustassa. Tuolloin se toimi nimellä *Valkeakosken lukio.* Nimeen lisättiin määre Tietotie uuden sijainnin takia. 

## Aiheesta muualla
* Koulun kotisivut
## Lähteet
Example.com

**example.com**, **example.net** ja **example.org** () ovat IANA:n :ssa dokumentoinnin kirjoittamiseen ja esimerkkeihin varaamia verkkotunnuksia, eikä niitä voi rekisteröidä.

Domainin sisältö muuttui tammikuun lopussa 2011, jolloin siitä tuli redirect IANA:n palvelimelle, jossa selitetään domain-nimien merkitys.
Tätä ennen nimellä vastasi ICANN:in hallinnoima palvelin, jossa oli yksinkertaisen viestin välittävä WWW-palvelin.

## Katso myös
* Varatut verkkotunnukset

## Lähteet

## Aiheesta muualla
*Example.com
*Example.net
*Example.org
Women in Revolt

**Women in Revolt** on vuoden 1971 satiirielokuva, jonka tuotti Andy Warhol ja ohjasi Paul Morrissey.

Elokuvassa esiintyvät Jackie Curtis, Candy Darling ja Holly Woodlawn, kolme transsukupuolista supertähteä, ja lisäksi elokuvassa nähdään Jane Forth ja Penny Arcade. Elokuvan musiikin teki John Cale.

## Näyttelijät

## Aiheesta muualla
* 
* Women In Revolt - vastaanotto
Henkensä kaupalla

**Henkensä kaupalla** (*White Line Fever*) on vuoden 1975 Jonathan Kaplanin ohjaama elokuva, joka kertoo rekkakuskeista. Jan-Michael Vincent esittää sankaria, joka palaa Vietnamista ja ottaa vastuun isänsä rekkabisneksestä Tucsonissa Arizonassa. Hän saa pian selville, että rahtaajat ovat pahoja ja haluavat hänen salakuljettavan laittomia savukkeita ja pelikoneita. Kun hän kieltäytyy, rahtaajat täyttävät hänen rekkansa lannalla.

Elokuva esittelee amerikkalaisen rekkakuskin vaikeuksia ja näyttää kuskit suurta bisnestä ja politiikkaa vastaan taistelevina sotureina. Elokuvaa kuvattiin Arizonassa Tucsonissa ja sen lähialueilla.

Rekka, jota elokuvassa käytetään, on sinivalkoinen Ford, jota kutsutaan ”blue muleksi”. Nimi on myös maalattu rekkaan.

*[[Video-opas|Video-oppaassa]]* vuodelta 1994 Markku Salmi antoi elokuvan suomeksi tekstitetylle VHS-versiolle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
Klassikot (lehti)

**Klassikot** on suomalainen harrasteautoiluun keskittynyt aikakauslehti. Lehdessä julkaistaan mm. esittelyjä 1950–1980-lukujen autoista ja moottoripyöristä, tapahtumareportaaseja sekä tee se itse -artikkeleita. Sloganin "Jokaisella autolla on tarina" mukaisesti lehdessä esiteltävien automallien ei tarvitse olla harvinaisia näyttelyvoittajia, vaan monet niistä ovat olleet aikansa kansanautoja ja hinnaltaan suuren yleisön saavutettavissa.

## Lähteet
Tuntematon mies

__NOTOC__
**Tuntematon mies** on rap-artisti Levilin ensimmäinen studioalbumi. Sen julkaisi Hawaii Records 17. joulukuuta 2008.

## Kappaleet
# Väijytys (Intro)
# Tuntematon mies
# Takas labraan (mukana Tykopaatti)
# Ajatuksen abstrakti tahti
# Luonnollinen (mukana Laiska Leppone)
# Tuliaiset
# 6euroo
# Livel tyylil (Tunnepohjalta)
# Oranssi katuvalo (mukana Haamu)
# Ne kuuntelee mua
# Kuolleet kukat
# Ikuisesti etsimässä
# Minttukossu loppu (Outro)
# Takas labraan (Remix) (mukana ClymaX & Tykopaatti)

## Biitit
* Liekki-P: 1
* Don P: 2
* ClymaX: 3, 5, 8, 10, 14
* Maramice: 4, 9, 12
* Joniveli: 6
* Eemo1: 7
* Jake the Break: 11
* R-Jaarli: 13

## Arvostelut
* Tuoreet Platat: 

## Lähteet
Steele Justice

**Steele Justice** on vuoden 1987 toimintaelokuva, jonka ohjasi ja käsikirjoitti Robert Boris.

## Näyttelijät

## Aiheesta muualla
* 
*
Shootfighter

**Shootfighter** (*Shootfighter: Fight to the Death*) on vuoden 1992 elokuva, joka kertoo itsepuolustuslajeista.

## Juoni
Kun  ilkeä mies (Martin Kove) huijaa kaksi ystävystä taistelemaan *shootfightiin*, taisteluun kuolemaan asti, heidän senseinsä Shingon (Bolo Yeung) täytyy astua esiin ja pelastaa päivä.

## Aiheesta muualla
* 
* 
*
Peeaa

**Peeaa** on rap-artisti Levilin 26. syyskuuta 2009 julkaistu omakustannealbumi. Kappaleista "Viikko selvinpäin" ja "On mitä on" on julkaistu musiikkivideot.

Albumi julkaistiin ennakkotiedoista poiketen omakustanteena, eli Firma Records ei liittynyt levyn julkaisuun.

## Kappaleet
# Palkkapäivä09
# Peeaa
# Ainoo tääl
# Viikko selvinpäin (mukana Tykopaatti)
# Päivätyöläinen
# ASR
# Melekee ohi
# On mitä on (mukana Hannibal & Laiska Leppone)
# En saa lohtuu näistäkään
# Se ei lopu koskaan

## Biitit
* Evill: 1, 6
* Aksim: 2, 7 ja 9
* Tapani Kansalainen: 3 ja 5
* Joniveli: 4
* Staffro: 8
* Clymax: 10

## Arvostelut
* Tuoreet Platat: 

## Lähteet

## Aiheesta muualla
* "On mitä on" -musiikkivideo YouTubessa
* "Viikko selvinpäin" -musiikkivideo YouTubessa
* Albumin tiedot Levykauppa Äx:n -sivustolla
Death Roll

**Death Roll** (*Crocodile 2: Death Swamp*, televisiossa *Crocodile 2: Death Roll*) on vuoden 2002 Gary Jonesin ohjaama kauhuelokuva, joka julkaistiin suoraan DVD:lle 1. elokuuta 2002. Elokuva on löyhä jatko-osa vuoden 2000 elokuvalle *[[Crocodile]]*. Elokuva kuvattiin Hyderabadissa Intiassa Ramoji Film Cityssä.

## Juoni
Pankkiryöstön jälkeen neljä rikollista yrittävät paeta Santo Criston kylään Acapulcoon, mutta kaappaavatkin lentokoneen, kun lentäjä alkaa myrskyn vuoksi kääntyä takaisin päin, ja estävät lentäjää jatkamasta lentämistä. Varalentäjän kamppaillessa yhden kaappaajan kanssa, koneen kojelauta tuhoutuu. Suurin osa matkustajista ja yksi kaappaajista kuolevat maahantörmäyksessä.

Rikolliset keräävät yhteen jäljelle jääneet matkustajat, tappavat ne, jotka ovat loukkaantuneet heille käyttökelvottomiksi, ja pakottavat loput raahaamaan heidän ryöstösaaliinsa suon läpi kaupunkiin, joka heidän täytyy saavuttaa päättääkseen pakomatkansa. Kerätessään saaliinsa, krokotiili hyökkää äkkiä vedestä ja syö lentäjän. Rikolliset tappavat krokotiilin ja sitä tehdessään käyttävät kolmen aseensa ammukset.

Matkustaessaan suon läpi he törmäävät kuolleen krokotiilin kolmenkymmenen jalan korkuiseen raivostuneeseen emoon.

## Näyttelijät

## Aiheesta muualla
* 
*
Levil

**Levil**, on Saarijärveltä kotoisin oleva rap-artisti. Hän aloitti rap-musiikin parissa vuonna 2006 taiteilijanimellä **Strenkku Poeka**. Pienen tauon jälkeen hän palasi musiikin pariin keväällä 2007 nimellä **Levil**.

Hänen ensimmäinen studioalbuminsa *[[Tuntematon mies]]* julkaistiin Hawaii Recordsin kautta joulukuussa 2008. Toinen studioalbumi *[[Peeaa]]* julkaistiin omakustanteena syyskuussa 2009.

## Diskografia
### Omakustannealbumit
* Mitä sais olla? (2006) (nimellä Strenkku Poeka)
* Visuaalisen audion elementit (2007) (nimellä Levil)
* Le'Vil & ClymaX: Ironisii miehii (2007) (nimellä Levil)
* Peeaa (2009) (nimellä Levil)

### Studioalbumit
* Tuntematon mies (2008) (nimellä Levil)

### Yhteisjulkaisut
* Le'Vil & ClymaX - Ironisii miehii (2007)

### Vierailijana

### Musiikkivideot
* "Viikko selvinpäin" (mukana Tykopaatti, 2009)
* "On mitä on" (mukana Hannibal & Laiska Leppone, 2010)

## Aiheesta muualla
*
Yrjö Lindström

**Yrjö Valter Lindström** (15. kesäkuuta 1935 Helsinki – 24. huhtikuuta 2010 Järvenpää) oli suomalainen kylmätekniikan insinööri.

Lindström suoritti insinööritutkinnon Tampereen Teknillisessä oppilaitoksessa vuonna 1960. Hän työskenteli Huurre Oy:ssä, Valmetissa ja lvi-jaoston päällikkönä Helsingin kaupungin sähkölaitoksella. Vuodesta 1972 lähtien hän työskenteli perustamansa Insinööritoimisto Kryo Oy:n toimitusjohtajana.

Lindström toimi opettajana teknillisissä korkeakouluissa Tampereella ja Lappeenrannassa sekä ammattikorkeakouluissa. Hän luennoi myös neljän vuosikymmenen ajan Ammattienedistämislaitoksessa.

Lindström toimi Maailman Terveysjärjestön kylmäkonsulttina vuosina 1978–1986, Yhdistyneiden Kansakuntien teollistamisjärjestössä 1995–2001 ja YK:n ympäristöohjelmassa 1997–1999. Hänellä oli useita patentteja Pohjoismaissa ja Yhdysvalloissa.

## Lähteet

*
Dream Street

**Dream Street** oli yhdysvaltalainen poikabändi, jonka jäseniä olivat Jesse McCartney, Matt Ballinger, Chris Trousdale, Greg Raposso ja Frank Galasso. Yhtye lopetti vuonna 2001. Jesse McCartney on jatkanut soolouralla.

## Diskografia
### Albumit
* Dream Street (2001)
* The Biggest Fan (2002)

### Singlet
* It Happens Everytime (2000)
* I Say Yeah (2001)
* Sugar Rush (2001)
* With All My Heart (2002)

### Kokoelmat
* Pokémon: The Movie 2000 soundtrack (2000)
* The Little Vampire soundtrack (2000)
* Radio Disney Jams Vol. 4 (2001)
* The Biggest Fan soundtrack (2002)
* Radio Disney Jams Vol. 5 (2002)
Marilyn Maxwell

**Marilyn Maxwell** (syntymänimeltään **Marvel Marilyn Maxwell**, 3. elokuuta 1921 – 20. maaliskuuta 1972) oli yhdysvaltalainen näyttelijä. Vaaleista hiuksistaan ja seksikkäästä persoonastaan tunnettu Maxwell esiintyi useissa elokuvissa ja radio-ohjelmissa.

## Ura
Maxwell aloitti ammattimaisen esiintymisuransa radiolaulajana teini-ikäisenä, ennen kuin sai sopimuksen MGM-yhtiöltä. MGM:n johtaja Louis B. Mayer vaati että hän jättäisi Marvel-osan oikeasta nimestään.

Vuosina 1961–1962 Maxwell esitti Grace Sherwoodia, pienen ruokapaikan omistajaa, ABC:n 26-osaisessa *Bus Stop* -televisiodraamassa, jossa matkustajat matkustivat läpi pienen fiktiivisen Sunrisen kaupungin.

## Kuolema
Vuonna 1972 Maxwellin 15-vuotias poika saapui kotiin koulusta ja löysi 50-vuotiaan äitinsä kuolleena ilmeisesti sydänkohtaukseen, saatuaan juuri lääkityksen hypertensioon ja keuhkosairauteensa. Bob Hope, Bing Crosby, Frank Sinatra ja Jack Benny olivat hänen kunnioitetut arkunkantajansa hänen hautajaisissaan.

## Filmografia
### Elokuvat
**[[Saattue merellä]]* (*Stand by for Action*, 1942)
**[[Tässä tulen minä!]]* (*Presenting Lily Mars*, 1943)
**[[Dr. Gillespie's Criminal Case]]* (1943)
**[[Myrskyä Filippiineillä]]* (*Salute to the Marines*, 1943)
**[[Minun majesteettini]]* (*Du Barry Was a Lady*, 1943)
**[[Sotilasheila]]* (*Thousands Cheer*, 1943)
**[[Swing Fever]]* (1943)
**[[Three Men in White]]* (1944)
**[[Haaremin sokkeloissa]]* (*Lost in a Harem*, 1944)
**[[Between Two Women]]* (1945)
**[[Ziegfeldin tähtirevyy]]* (*Ziegfeld Follies*, 1946)
**[[Suunsoittaja]]* (*The Show-Off*, 1946)
**[[Rakkaus ei kuole]]* (*High Barbaree*, 1947)
**[[Oi nuoruus]]* (*Summer Holiday*, 1948)
**[[Race Street]]* (1948)
**[[Nyrkkeilysankari]]* (*Champion*, 1949)
**[[Kaupungin avain (elokuva)|Kaupungin avain]]* (*Key to the City*, 1950)
**[[Vankilan muurien ulkopuolella]]* (*Outside the Wall*, 1950)
**[[The Lemon Drop Kid]]* (1951)
**[[Liekehtivä länsi]]* (*New Mexico*, 1951)
**[[”Punaisen Pöllön” sankarit]]* (*Off Limits*, 1953)
**[[Sumatran viidakoissa]]* (*East of Sumatra*, 1953)
**[[Paris Model]]* (1953)
**[[New York Confidential]]* (1955)
**[[Kuten haluat rakkaani!]]* (*Forever, Darling*, 1956)
**[[Jerry sai kolmoset]]* (*Rock-A-Bye Baby*, 1958)
**[[Naiset eivät pidä arvostelusta]]* (*Critic's Choice*, 1963)
**[[Väijytys Ukkosvuorilla]]* (*Stage to Thunder Rock*, 1964)
**[[Kaasu pohjaan (elokuva)|Kaasu pohjaan]]* (*The Lively Set*, 1964)
**[[Arizona Bushwhackers]]* (1968)
**[[From Nashville with Music]]* (1969)
**[[The Phynx]]* (1970)

### Lyhyet projektit
**Screen Snapshots: Hollywood Goes to Bat* (1950)
**Brooklyn Goes to Las Vegas* (1956)

## Viitteet ja lähteet

*Terrace, Vincent.  *Radio Programs, 1924-1984*.  Jefferson, NC: McFarland, 1999.  

## Aiheesta muualla

*
* 
*Marilyn Maxwell obituary
Kirrinsanta

**Kirrinsanta** () on Porin 66. kaupunginosa, ja se sijaitsee Meri-Porissa. Sen naapurikaupunginosia ovat lännessä Mäntyluoto, etelässä Kaanaa, kaakossa Kaanaankorpi ja pohjoisessa Tyltty. Kirrinsanta kuuluu Mäntyluodon koulupiiriin, ja sen postinumero on 28880. Sen läpi kulkee Reposaaren maantie. Kirrinsanta on teollisuusaluetta, ja siellä sijaitsi tuulivoimala Reposaaren maantien varressa.

## Lähteet

## Aiheesta muualla

*
Al-Merreikh

**Al-Merreikh** () on sudanilainen jalkapalloseura, joka perustettiin vuonna 1927. Sen kotistadionina toimii Al Merreikh Stadion, joka sijaitsee Omdurmanissa. Joukkue on voittanut toiseksi eniten Sudanin mestaruuksia, joista viimeisin on vuodelta 2015. Se on voittanut myös kertaalleen Afrikan Cup voittajien cupin vuonna 1989.

## Saavutukset
### Kansalliset
* Sudanin mestaruus (20): 1970, 1971, 1972, 1973, 1975, 1977, 1978, 1982, 1985, 1990, 1993, 1997, 2000, 2001, 2002, 2008, 2011, 2013, 2015
* Sudanin cup (20): 1963, 1970, 1971, 1972, 1974, 1983, 1984, 1985, 1986, 1988, 1991, 1992, 1994, 1996, 2001, 2005, 2006, 2007, 2008, 2010
* Khartoumliiga (17): 11954, 1956, 1962, 1966, 1968, 1972, 1973, 1979, 1981, 1983, 1985, 1986, 1991, 1992, 1993, 1996, 1997

### Kansainväliset
* Afrikan Cup voittajien cup: 1989
* Afrikan Confederation Cup
** Hopeaa: 2007

## Valmentajia
*  Michael Krüger (2008, 2010, 2013-2014)
*  Hossam el-Badry (2010–2011)
*  Otto Pfister (2006-2007, 2014-)

## Lähteet

## Aiheesta muualla
* Virallinen sivusto
Verenpunainen preeria

**Verenpunainen preeria** (*The White Buffalo* tai *Hunt to Kill*, televisioesityksessä *Valkoinen puhveli** , videolevityksessä *Valkoinen buffalo*) on vuoden 1977 lännenelokuva, jonka pääosia näyttelevät Charles Bronson, Jack Warden ja Will Sampson. J. Lee Thompsonin ohjaama elokuva kertoo kahdesta miehestä, joiden yhteiseksi kohtaloksi muodostuu valtavan tappajabiisonin jahti.

## Tarina

Wild Bill Hickok näkee painajaisia jättimäisestä valkoisesta biisonista. Toistuvat unet saavat hänet niin ahdinkoon, että hän matkustaa länteen löytääkseen ja tappaakseen tuon pedon, jotta painajaiset loppuisivat. Myös toinen henkilö haluaa biisonin hengiltä; Oglalan sotapäällikkö Hullu Hevonen, jonka pieni lapsi sai surmansa biisonin kylvettyä tuhoa leirissä. Hullun Hevosen on tapettava biisoni ja käärittävä lapsen ruumis sen taljaan, jotta tämä saa rauhan tuonpuoleisessa. Intiaanipäällikkö muuttaa Hullun Hevosen nimen Madoksi tämän vuodatettua kyyneleitä. Samaan aikaan Hickok saapuu Cheyennen kylään, jossa hänen matkaansa tulee mutkia, sillä moni taho haluaa tappaa entisen pyssymiehen. Hickok raivaa tiensä tyhjäksi roistoista ja jatkaa matkaansa vanhan ystävänsä Charlie Zanen kanssa kohti vuoristoa. Siellä he näkevät Hullun Hevosen taistelemassa yksin toista heimoa vastaan. Hickok auttaa häntä, ja solmii näin ystävyyden epäilevän intiaanin kanssa.

Hickok ja Charlie pääsevat biisonin jäljille, ja seuraavat sitä kallioluolaan mutta se pääsee ulos toisesta suuaukosta. Miehet tukkivat luolansuut ja jäävät sinne yöksi. Seuraavana aamuna biisoni tappaa toisen hevosen. Samalla eräs Hickokia seurannut vihollinen yrittää tappaa hänet mutta Hullu Hevonen saapuu paikalle ja pelastaa tämän. Hickok kutsuu Hullun Hevosen luolaan syömään ja yöpymään. Tällöin Hickokille selviää, että myös Hullu Hevonen on biisonin perässä. Hän sanoo että biisoni kuuluu yksin hänelle, kun taas Hickok on sitä mieltä että biisoni kuuluu sille, joka sen tappaa.

Seuraavana aamuna Hullu Hevonen on lähtenyt Hickokin ja Charlien herättyä. He lähtevät biisonin perään ja saapuvat yöllä samaan paikkaan, jonka Hickok näki unessaan. Biisoni hyökkää, eikä Hickok pysty ampumaan sitä kylmän ilman jäädytettyä aseen liipaisimen. Hullu Hevonen hyppää biisonin selkään ja lyö useita iskuja nuolella Hickokin ampuessa sitä toisella pyssyllä. Otus kuolee ja Hickok toteaa heidän molempien tappaneen sen yhdessä. Charlie suuttuu Hickokille, koska tämä ei anna hänen viedä sitä kaupunkiin, jossa saisi siitä 2000 dollarin palkkion. Hullu Hevonen sanoo, että Hickok menetti ystävän mutta sai samalla uuden.

## Rooleissa

## Arvioita
*[[Video-opas|Video-oppaassa]]* vuodelta 1994 Ilkka Jauhiainen sanoo synkän ja symboleilla ladatun elokuvan viehättävän omituisuudellaan. Hän antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* sanoo elokuvaa kömpelöksi mutta kiehtovaksi ja antaa kaksi tähteä neljästä.

## Katso myös
*Wild Bill Hickok
*Hullu Hevonen

## Lähteet

## Aiheesta muualla
* 
* 
*
Kaanaankorpi

**Kaanaankorpi** on Porin 67. kaupunginosa, ja se sijaitsee Meri-Porissa. Kaanaankorpi on teollisuusaluetta. Sen naapurikaupunginosia ovat idässä Huvilaranta, lännessä Kaanaa ja luoteessa Kirrinsanta. Kaanaankorpi kuuluu pohjoisosaltaan Mäntyluodon ja aivan eteläosaltaan Pihlavan koulupiiriin, ja sen postinumerot ovat  28800 ja 28880. Kaanaankorven ja Kaanaan välistä kulkee Mäntyluodontie.

## Lähteet

## Aiheesta muualla
*
Huvilaranta

**Huvilaranta** on Porin 68. kaupunginosa. Se sijaitsee Yyterinniemellä Pihlavan taajaman luoteispuolella ja se rajoittuu Pihlavanlahteen sekä muun muassa Pihlavan sahan ja Porin titaanidioksiditehtaan teollisuusalueisiin. Se kuuluu Pihlavan koulupiiriin, ja sen postinumero on 28800. Huvilaranta on kulttuurihistoriallisesti arvokas 1800-luvun jälkipuoliskon ja 1900-luvun alun huvilakulttuuria edustava alue.

Ennen huvilayhdyskunnan syntyä paikalla oli Yyterin kartanon torppia ja peltoja. Alue on yksi Suomen parhaiten säilyneistä varhaisen huvilakulttuurin edustajista ja kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.

## Historia

Huvilaranta muodostui 1800-luvun puolivälissä, kun porilaiset teollisuusmiehet ja porvarit alkoivat rakentaa huviloitaan Yyterin kartanon maille. Huvilakäyttöön otettiin myös kartanon vanhoja torppia. Valtaosa alueen huviloista on peräisin 1900-luvun vaihteesta, vanhimmat on rakennettu 1850- ja 1860-luvuilla. Huviloita oli parhaimmillaan 1920-luvulla noin 30 kappaletta. Ne ovat kooltaan noin 250–600 m² ja pääosin puurakenteisia. Samaan kokonaisuuteen lasketaan kuuluvaksi myös Pihlavan sahan asuinalue.

Huviloita ovat suunnitelleet useat tunnetut suomalaiset ja ulkomaiset arkkitehdit, kuten Julius Basilier, Torkel Nordman, Karl Lindahl ja Jarl Eklund. Arkkitehtonisesti merkittävimpiä ovat Ahlströmin perheelle kuuluva Honkala sekä Rosenlewin suvun omistamat Grankulla ja tiilirakenteinen funktionalismia edustava Erikstorp. Honkala on muun muassa Maire Gullichsenin syntymäkoti. Sen yhteydessä sijaitsee paviljonki, jossa on Tove Janssonin tekemiä Goethe-aiheisia seinämaalauksia. Wilhelm Rosenlewin rakennuttaman Grankullan rannassa oli 200 metriä pitkä laituri, josta Rosenlew-yhtiöiden omistama höyrylaiva Saga purjehti päivittäin Porin keskustan jokisatamaan.

## Alueen huviloita

*Björkvik – 1951 Paul Bernoulli
*Erikstorp – 1937 Jarl Eklund
*Grankulla – 1878 Julius Basilier, muutostyö 1924 Torkel Nordman
*Honkala – 1880-luku, rakennuttaja J.F. Newander, muutostyöt 1927 Karl Lindahl
*Ilois – 1859, rakennuttajat Karl ja Fredrik Borg
*Lustigkulla – entinen torppa, muutettu huvilaksi 1900-luvun alussa
*Mellin – 1916–1921 Torkel Nordman
*Nissebo – 1916–1917 Torkel Nordman
*Olhava – 1931 Sigge Cronstedt
*Rauhanlinna eli Alicelund – 1861
*Solvik – 1930 Karl Lindahl ja F. Laimgruber

## Lähteet

## Aiheesta muualla
*
Time Flies... 1994–2009

**Time Flies... 1994–2009** on brittiläisen rockyhtye Oasiksen kokoelma-albumi, joka julkaistiin kesäkuussa 2010. Se sisältää kaikki 26 Britanniassa julkaistua singleä vuosilta 1994–2009. Deluxe Edition sisältää kaikki yhtyeen 36 musiikkivideota ja videomateriaalia yhtyeen esiintymisestä Lontoon Roundhousessa vuonna 2009.

## Kappaleet
Kaikki kappaleet kirjoittanut Noel Gallagher, ellei toisin mainita.
### CD1

### CD2

Japanin julkaisu sisältää lisäksi kappaleen ”Don’t Go Away” ja Yhdysvaltain julkaisu sisältää kappaleen ”Champagne Supernova”.

## Listasijoitukset

Listasijoitusten lähde: 

## Lähteet
Tervalampi (Vaala)

**Tervalampi** on Oulujoen vesistöön kuuluva pieni järvi Oterman kylässä Vaalassa. Se sijaitsee Vaalan pohjoisosassa seututien 800 ja Paatinjärven kaakkoispuolella.

Lampi on 1,3 kilometriä pitkä ja 1,1 kilometriä leveä. Sen pinta-ala on 99,1 hehtaria ja rantaviivan pituus 4,32 kilometriä. Lampi on matala. Sen keskisyvyys on 0,34 metriä ja syvin kohta 0,9 metriä. Syvin kohta sijaitsee lammen luoteisosassa Lamminniemen itäpuolella. Lammen tilavuudeksi on laskettu 330&nbsp;000 kuutiometriä eli 0,00033 kuutiokilometriä.

Lammen rannat ovat pääosin soistunutta metsämaata. Lammen pohjoispuolella on yksi talo, jonka yhteydessä on peltoa. Talolle tulee tie luoteesta seututieltä 800. Tie jatkuu itään metsäautotienä Tervajoen Pystönkosken lähelle.

Tervalampi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Otermanjärven alueella (59.26), jonka Paatinjärven valuma-alueella (59.265) se sijaitsee. Vedenpinnan korkeus on 142,6 mpy. Lampi laskee sen luoteispäästä lähtevää Tervaojaa pitkin Paatinjärveen. Tervaojan pituus on kilometri ja pudotus 1,4 metriä.

## Lähteet
Parkkiluoto

**Parkkiluoto** () on Porin 72. kaupunginosa. Se sijaitsee Meri-Porissa, etelämpänä olevan Reposaaren ja pohjoisempana olevan Tahkoluodon välissä. Parkkiluoto kuuluu Reposaaren koulupiiriin, ja sen postinumero on 28900.

## Lähteet

## Aiheesta muualla
*
Rockstar San Diego

**Rockstar San Diego** (entinen **Angel Studios**) on yksi Rockstar Gamesin alaisuudessa toimivista pelinkehitysstudioista. Heidän tekemiään ovat muun muassa palkittu ajopelisarja *[[Midnight Club (pelisarja)|Midnight Club]]* sekä *[[Red Dead Revolver]]* ja *[[Red Dead Redemption]]*. Studio kehitti myös RAGE-pelimoottorin, jota käytetään lähes jokaisessa Rockstar Gamesin uudemmassa pelissä.

## Pelit
### Angel Studios -nimellä
* *[[Major League Baseball Featuring Ken Griffey, Jr.]]* (1998)
* *[[Virtual Jungle Cruise - DisneyQuest]]* (1998)
* *[[Resident Evil 2]] *(1999)
* *[[Ken Griffey, Jr.'s Slugfest]]* (1999)
* *[[Midtown Madness]]* (1999)
* *[[Savage Quest]]* (1999)
* *[[Pirates - GameWorks]]* (1999)
* *[[Midtown Madness 2]]* (2000)
* *[[Midnight Club: Street Racing]]* (2000)
* *[[Smuggler’s Run]]* (2000)
* *[[Smuggler’s Run 2: Hostile Territory]]* (2001)
* *[[Test Drive Off-Road Wide Open]]* (2001)
* *[[Transworld Surf]]* (2001)
* *[[Smuggler’s Run: Warzones]]* (2002)
* *[[Spy Hunter 2]]* (2003)

### Rockstar San Diego
* *[[Midnight Club II]]* (2003)
* *[[Red Dead Revolver]]* (2004)
* *[[Midnight Club 3: DUB Edition]]* (2005)
* *[[Midnight Club 3: DUB Edition Remix]]* (2006)
* *[[Rockstar Games Presents Table Tennis]]* (2006)
* *[[Midnight Club: Los Angeles]]* (2008)
* *[[Midnight Club: L.A. Remix]]* (2008)
* *[[Red Dead Redemption]]*  (2010)
* *[[Red Dead Redemption: Undead Nightmare]]*  (2010)
* *[[L.A. Noire]]* (2011)
* *[[Max Payne 3]]*  (2012)
* *[[Grand Theft Auto V]]* (2013)
* *[[Red Dead Redemption 2]]* (2018)
Dero Goi

**Dero Goi** (s. 16. huhtikuuta 1970 Wolfsburg, Länsi-Saksa) on saksalainen laulaja. Hän oli NDH-yhtyeen OOMPH! perustaja ja yksi jäsenistä yli 30 vuoden ajan. 

OOMPH! ilmoitti syyskuussa 2021, ettei Dero Goi ole 30. syyskuuta 2021 alkaen osa yhtyettä. Yhtye ei paljastanut syytä Goin lähdölle, mutta taustalla oli ilmeisesti hänen edeltävinä kuukausina julkistamansa uskoon tuleminen. Tuolloin Goi oli todennut, ettei hän voisi enää esittää tiettyjä ”okkultistisina” pitämiään Oomph!-lauluja.  Syyskuussa 2021 julkaistussa haastattelussa hän kuitenkin totesi jatkavansa musiikin tekemistä ja että hän oli kirjoittanut koronaviruskriisin aikana 60 kappaletta, joista osa on uskonnollisia. Goin aikeena on julkaista tämä materiaali. Hän ilmoitti sittemmin uuden musiikkiprojektinsa nimen, joka on DERO.

## Lähteet
Isokatava

**Isokatava** () on Porin 74. kaupunginosa. Se sijaitsee Meri-Porissa, lännempänä olevan Tahkoluodon ja idempänä olevan Vähäkatavan välissä. Isokatava kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie.

## Lähteet

## Aiheesta muualla
*
Rodney A. Grant

**Rodney Arnold Grant** (s. 9. maaliskuuta 1959) on yhdysvaltalainen näyttelijä.

Grant kasvoi Omahan reservaatissa ja on intiaanisyntyinen. Hänet muistetaan ehkä parhaiten roolistaan elokuvassa *[[Tanssii susien kanssa]]* vuodelta 1990. Hän on näytellyt myös elokuvissa *[[Geronimo (vuoden 1993 elokuva)|Geronimo]]* ja *[[Ghosts of Mars]]*.
Pohjolanjoki

**Pohjolanjoki** on Oulujoen vesistöalueeseen kuuluva kolmisen kilometriä pitkä joki Puolangalla sijaitsevien Kiiskisjärven ja Mätäsjärven välillä. Se lähtee Kiiskisjärven Alajärvi-nimisestä luoteiskolkasta ja laskee Mätäsjärven itäpäähän Lamminsuon kohdalla. Jokivarsi on asumaton paria asuinpaikkaa lukuun ottamatta. Yhdystie 8832 ylittää sen Kiiskisvaarasta kaksi kilometriä pohjoiseen.
Euphoria (ohjelmisto)

**Euphoria** on NaturalMotionin kehittämä pelimoottori, joka animoi 3D-hahmojen liikkeitä reaaliajassa. Animaatiot eivät ole valmiiksi kehitettyjä, vaan ne ovat joka kerta erilaisia riippuen hahmoon kohdistuneesta voimasta. Euphoria toimii PlayStation 3:lla, PlayStation 4:llä, Xbox 360:lla ja Xbox Onella sekä tietokoneella ja on yhteensopiva kaikkiin kaupallisiin fysiikkamoottoreihin. Euphoriaa käyttävät muun muassa *[[Grand Theft Auto IV]]*, *[[Grand Theft Auto V]]*, *[[Red Dead Redemption]]* ja *[[Star Wars: The Force Unleashed]]*.
Tyltty

**Tyltty** (ruots. Styltö) on Porin 76. kaupunginosa. Se sijaitsee Meri-Porissa, lännempänä olevan Vähäkatavan ja etelämpänä olevan Kirrinsannan välissä. Tyltty kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie (seututie 269).

## Lähteet

## Aiheesta muualla

*
Iso-Laamanen

**Iso-Laamanen** on Puolangalla oleva järvi Puokiolta noin 13 kilometriä etelään eli Vaalaan päin.

Järven laskujoki Vanhajoki laskee Vaalassa olevan Kaihlanen -nimisen järven kautta Oulujärveen Jaalangalla. Iso-Laamanen sijaitsee yhdystie 8832:n itäpuolella Luoteenjärven kohdalla, joka on tien toisella puolella. Sen pohjoispuolella on pienempi Pikku-Laamanen, josta siihen laskee Kotipuro-niminen puro. Järveen laskee myös kaakossa vajaan kymmenen kilometrin päässä olevasta Kantojärvesta Kantojoki.

Järven länsi- ja itärannan pohjoisosassa on asutusta, muuten rannat ovat asumattomia. Järveä ympäröivät kangasmaat kaakkoisnurkkaa eli Kantojoen alkupistettä lukuun ottamatta. Järvessä on neljä pientä nimettyä saarta: Karkusaari, Kalmosaari, Talassaari ja Varissaari, sekä kolme nimeämätöntä. Pohjoisen Kotaniemen lähettyvillä on vanhoja kiviröykkiöitä.
Carl Gunnarsson

**Carl Gunnarsson** (s. 9. marraskuuta 1986 Örebro, Ruotsi) on ruotsalainen uransa lopettanut jääkiekkopuolustaja. Puolustava puolustaja on joukkueen kuudennen kierroksen varaus kesältä , kun Toronto Maple Leafs varasi hänet numerolla 194.

## Ura
Gunnarssonin kasvattajaseura on HC Örebro. Hän aloitti joukkueessa miesten pelit kaudella 2003–2004, kun Örebro HK pelasi HockeyAllsvenskanissa. Gunnarsson siirtyi seuraavaksi kaudeksi Linköpings HC:n riveihin. Hän pelasi siellä ensimmäiset Elitserien-ottelunsa kaudella 2005–2006, jolloin Gunnarsson pelasi 14 ottelua. Hän pelasi kautensa lähinnä Liunköpingin J20-joukkueessa, joka voitti J20 SuperElitin mestaruuden. Varsinaisen tulokaskautensa hän pelasi seuraavalla kaudella, kun 30 ottelussa tuli tehot 2+2=4. Kahden ensimmäisen kautensa aikana Gunnarsson kävi myös lainalla IFK Arboga IK:ssa ja VIK Västerås HK:ssa.

Keväinä 2007 ja 2008 Gunnarsson voitti Elitserienin hopeaa. Hän pelasi kaudella 2008–2009 myös Champions Hockey Leaguen peleissä. Gunnarsson teki samalla kaudella läpimurtonsa tehden 53 ottelussa tehot 6+10=16.

Kaudeksi 2009–2010 Gunnarsson teki tulokassopimuksen Toronto Maple Leafsin kanssa. Hän teki tulokaskaudellaan 43 ottelussa tehot 3+12=15 sekä keräsi kymmenen jäähyminuuttia. Gunnarssonin ensimmäinen NHL-maali syntyi 29. tammikuuta 2010 New Jersey Devilsin Martin Brodeurin taakse. Hän pelasi myös 12 ottelua AHL-joukkue Toronto Marliesissa.

## Maajoukkue
Gunnarsson debytoi Ruotsin miesten maajoukkueessa kaudella 2008–2009 ja pelasi keväällä 2009 miesten MM-kilpailuissa voittaen pronssia. Hän pelasi MM-kilpailuissa myös vuosina 2010 ja 2011. Vuonna 2011 tuli hopeaa ja 2010 pronssia. 

Vuonna 2004 Gunnarsson pelasi alle 18-vuotiaiden MM-kilpailuissa.

## Tilastot

## Lähteet
*  Viitattu 31.7.2010
*  Viitattu 31.7.2010

## Aiheesta muualla
*
*
Meri-Alpit

**Meri-Alpit**  (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan  puolella, sekä Monacossa. Vuoristoalue ulottuu Välimeren rannalle asti. Se sijaitsee Colle di Caponan ja Colle della Maddalenan solien välissä.

Laajassa mielessä rajatun Meri-Alppien alueen ulkopuolelle jätetään joskus Ligurian Alpit idässä ja  Provencen Alpit lännessä.

Korkeimpiin huippuihin kuuluvat 
* Monte Argentera 3 297 m
* Cime du Gélas 3 135 m
* Monte Matto 3 087 m
* Mont Pelat 3 053 m
* Corno Stella 3 050 m
* Mont Clapier 3 046 m
* Mont Ténibre 3 032 m

## Lähteet

## Aiheesta muualla

*Peakware
Pyhämaan uhrikirkko

**Pyhämaan uhrikirkko** on vuosina 1647–1652 rakennettu torniton pitkäkirkko Pyhämaassa Uudessakaupungissa. Puukirkko on parhaiten säilyneitä 1600-luvun kirkkoja Suomessa. Pyhämaan uhrikirkon vieressä sijaitsee vuonna 1804 valmistunut Pyhämaan uusi kirkko.

Kirkko on tunnettu maalauksistaan, jotka ovat merkittävä osa Suomen 1600-luvun taidehistoriaa. Kirkkosalin katon ja seinien runsaat liimavärimaalaukset on luultavasti tehty maalarimestari Christian Wilbrandtin johdolla 1667. Barokkihenkisiä ja kuvakudosmaisia maalauksia on hirsiseinien ja laakean tynnyriholvin ohella kuorikaiteen yläosassa. Seinissä kuvataan Raamatun tapahtumia, holvissa taas kukkaseppeleiden ympäröimiä pulleita enkeleitä. Väleissä on kukkaköynnöksiä ja hedelmäryhmiä.

Pyhämaan uhrikirkko sijaitsee vanhan purjehdusväylän varrella. Tasaleveän suorakaiteenmuotoisen kirkkohuoneen alttaripääty on kolmitaitteinen. Kuori on erotettu muusta kirkosta alaosastaan hirsistä salvotulla kuorikaiteella. Välissä on kapeista balustereista koostuva osa. Saarnastuoli on 1640-luvulta ja penkit 1700-luvulta, mutta niiden väritys on peräisin myöhemmältä ajalta.

Hirsiseinät on salvottu sulkanurkalle. Niitä peittää ulkopuolelta 1960-luvulla tehty tasaleveä punamullattu pystylaudoitus. Vesikaton länsipäähän on sijoitettu pieni kattoratsastaja. Kirkon sakaristo, asehuone ja kellotapuli purettiin 1800-luvulla.

## Lähteet

## Kirjallisuutta
* Karsikas, Auvo: Pyhämaan Luodon uhrikirkko : rakennus- ja kulttuurihistoriaa : raamatunkuvien uskonnollinen merkitys. 2000.
* Karsikas, Auvo: Pyhämaan uhrikirkon raamattukuvien uskonnollinen ja kirkkopoliittinen merkitys. 1999.
* Rancken, Aarne. Wilhelm.: Pyhämaan Luodon uhrikirkko. 1987.
* Salokangas, H. J.: Tietoja Pyhämaan luotoseurakunnan kirkon historiasta. 1908.

## Aiheesta muualla

* Pyhämaan uhrikirkko
* Pyhämaan kirkot Museoviraston rekisteriportaalissa 
* Pyhämaan uhrikirkko Retkipaikan esittelyssä
* F. M. Karrakoski : Pyhämaan uhri kirkolle, Kansan kuvalehti, 06.01.1933, nro 2, s. 15, Kansalliskirjaston digitaaliset aineistot
Life Goes On (Traen albumi)

__NOTOC__
**Life Goes On** on Traen neljäs studioalbumi, joka julkaistiin 23. lokakuuta 2007 Rap-A-Lot Recordsin kautta. Albumia myytiin ensimmäisen viikon aikana 12 500 kappaletta. S.L.A.B.in remix-versio ilmesty 8. joulukuuta 2007.

Albumi debytoi Yhdysvalloissa Billboard 200 -listan sijalla 104.

## Kappaleet

### Standardipainos
# Throw Aways (feat. Yung Joc & Gorilla Zoe)
# I’m a Gangsta
# Life Goes On (Interlude 1) (feat. Lil’ Duval)
# Screwed Up (feat. Lil’ Wayne)
# Against All Odds (feat. 2Pac)
# Life Goes On (Interlude 2) (feat. Lil’ Duval)
# Nuthin’ 2 a Boss (feat. Slim Thug)
# Life Goes On (feat. L. Boogie)
# Smile (feat. Jadakiss & Styles P)
# Life Goes On (Interlude 3) (feat. Lil’ Duval)
# Give My Last Breathe (Intro)
# Give My Last Breathe
# Gittin’ High
# Life Goes On (Interlude 4) (feat. Lil’ Duval)
# Ghetto Queen (feat. Rich Boy & Lloyd)
# Million Bucks (feat. Jay’Ton & Lil’ Boss)
# C Me Ride
# I’m Good (feat. Jody Breeze)
# The Truth
# Life Goes On (Outro) (feat. Lil’ Duval)

### S.L.A.B. Remix
# Throw Aways (feat. Yung Joc & Gorilla Zoe)
# Screwed Up (feat. Lil’ Wayne)
# Nuthin’ 2 a Boss (feat. Slim Thug)
# Ghetto Queen (feat. Rich Boy & Lloyd)
# C Me Ride
# Life Goes On (Interlude 2) (feat. Lil’ Duval)
# Million Bucks (feat. Jay’Ton & Lil’ Boss)
# Gittin’ High
# Against All Odds (feat. 2Pac)
# Give My Last Breathe 
# Smile (feat. Jadakiss & Styles P)
# I’m Good (feat. Jody Breeze)
# The Truth

## Arvostelut
* DJBooth.net 
* Pitchfork 
* XXL 

## Lähteet

## Aiheesta muualla
* Albumin arvostelu Redrum-187  -sivustolla
Ilkka Vartiovaara

**Ilkka Juhani Vartiovaara** (14. helmikuuta 1946 Helsinki – 10. huhtikuuta 2010 Vantaa) oli suomalainen lääkäri, päätoimittaja ja kirjailija.

Vartiovaara valmistui lääkäriksi 1973 Helsingin yliopistosta, ja sen jälkeen hän erikoistui psykiatriaan ja valmistui 1980. Hän toimi opiskeluaikana Medisiinari-lehden päätoimittajana. Suomen Lääkärilehden päätoimittaja hänestä tuli vuosiksi 1979–1990. Hän aloitti lehdessä kansainvälistymisen kauden. Päätoimittajan työn lisäksi hän kirjoitti pääkirjoituksia sekä nimimerkillä Kipsimies kolumneja. Kolumneissaan hän toi 1984 Suomeen käsitteen burnout ja kirjoitti siitä teoksen *Burnout, henkinen pahoinvointi* (1987), joka oli ensimmäinen suomenkielinen kirja aiheesta.

Vartiovaaran myöhempään elämään vaikutti syvästi hänen kongressimatkalla Kanadassa Vancouverissa saamansa borrelia burgdorferi -bakteeritartunta. Borrelioosia ei tuolloin vielä tunnettu Suomessa, ja siksi tauti tunnistettiin vasta puolentoista vuoden kuluttua. Hän jatkoi Lääkärilehden päätoimittajan vuoteen 1990 ja sen jälkeen vielä pari vuotta Terveys 2000 -lehden päätoimittajana, kunnes jäi sairauseläkkeelle, mutta kirjoitti edelleen ahkerasti sekä kirjoja että artikkeleita. Hän harrasti valokuvausta, videokuvausta ja piirtämistä ja kuvitti Medisiinari-lehteä.

## Teokset
* 
* 
* 
* 
* 
* 
* 
*  
* 
*  
* 
* 
* 
* 

## Lähteet
Ligue Professionnelle 1 -kausi 2009–2010

**[[Ligue Professionnelle 1]] -kausi 2009–2010** oli Tunisian jalkapallon pääsarjan 55. kausi. Kausi alkoi 26. heinäkuuta 2009 ja päättyi 15. toukokuuta 2010. Hallitsevana mestarina kaudelle lähti Espérance. Edellisellä kaudella pudonneiden AS Marsain ja Jendouba Sportin tilalle nousivat ES Zarzis ja JS Kairouan. Mestaruuden voitti Espérance, joka varmisti mestaruuden, kun toisena ollut Club Africain hävisi vierasottelunsa ES Hammam-Sousselle maalein 4-1. Mestaruus oli Espérancelle historian 23. Maalikuninkuuden voitti toisen kerran peräkkäin nigerialainen Michael Eneramo 13 maalilla.

## Sarjataulukko




## Jaetut CAF-paikat
* Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen.
* CA Bizertin luovutti Afrocup paikkansa, joka meni CS Sfaxienille.

## Putoajat ja nousijat
* Sarjan kaksi viimeistä joukkuetta AS Kasserine ja US Monastir putoavat Ligue Professionnelle 2:een.
* Tilalle nousevat Ligue Professionnelle 2:sta AS Marsa ja AS  Gabes.

## Maalipörssi
Joseph Chamberlain

**Joseph Chamberlain** (8. heinäkuuta 1836 Lontoo – 2. heinäkuuta 1914 Lontoo) oli englantilainen poliitikko. Poliittisen uran alussa hän ajoi työväestön aseman parantamista. Noustuaan valtakunnanpoliitikoksi hänet tunnettiin Brittiläisen imperiumin ja imperialismin kannattajana. 

## Lapsuus ja nuoruus
Joseph Chamberlain syntyi Lontoon esikaupungissa vauraan, vapaakirkollisen ja kenkiä valmistaneen liikkeenomistajan poikana. Kuusitoistavuotiaana Joseph aloitti työuransa isänsä palveluksessa. Samalla hän opiskeli University College School -nimisessä oppilaitoksessa. Kahdeksantoistavuotiaana Chamberlain muutti Birminghamiin ja alkoi valmistaa ruuveja serkkunsa omistamassa yrityksessä.

## Poliittinen ura
Loputtoman energiansa ja organisointitaitojensa ansiosta Chamberlain menestyi ruuvien valmistuksessa, valtasi alan Birminghamissa, ja muutamassa vuosikymmenessä hänestä tuli varakas. Ansaittuaan riittävästi Chamberlain siirtyi politiikkaan. Vuonna 1873 hänestä tuli Birminghamin pormestari. Pormestarina Chamberlain saneerautti slummikortteleita, uudisti rakennuskantaa, järjesti asukkaille puhtaan juomaveden, varusti kaupungin kaasuvaloilla ja perusti puistoja sillä seurauksella, että kuolleisuus laski ja hänen henkilökohtainen suosionsa kasvoi.

Vuonna 1876 Chamberlain valittiin parlamentin alahuoneeseen ja vuonna 1880 William Gladstonen toisen hallituksen kauppaministeriksi. Vuonna 1886 hänestä tuli Gladstonen kolmannen hallituksen kunnallisministeri ja vuonna 1895 lordi Salisburyn konservatiivisen hallituksen siirtomaaministeri. Pääministeri Gladstonen ja kunnallisministeri Chamberlainin välillä syntyi vuonna 1886 taistelu Irlannin *[[home rule]]* -kysymyksestä. Chamberlain leimattiin liberaalien keskuudessa petturiksi, ja hän alkoi lähestyä poliittisesti konservatiivista puoluetta. Hän joutui jättämään hallituksen ja loikkasi konservatiivipuolueeseen. Kesti kuitenkin vuoteen 1895 asti, ennen kuin hän pääsi uudelleen hallitukseen. Hänen ministerikaudellaan käytiin toinen buurisota. Chamberlainia syytettiin osallisuudesta Jamesonin hyökkäykseen, mutta hänet vapautettiin syytöksistä tutkinnan jälkeen. Neuvotteluissa Saksan Lontoon-lähettilään kreivi Paul Hatzfeldtin kanssa Chamberlain teki kolme kertaa, vuosina 1898, 1899 ja 1901, Saksalle ehdotuksen puolustusliitosta. Saksa kuitenkin väisteli, mikä sai kärsivällisyytensä menettäneen Chamberlainin julkisissa puheenvuoroissaan arvostelemaan Saksaa. Sen seurauksena liittoneuvottelut kariutuivat lopullisesti. Heinäkuusta 1902 syyskuuhun 1903 Chamberlain oli Arthur Balfourin hallituksessa siirtomaaministerinä.

Vuonna 1906 Chamberlain valittiin suurella äänimäärällä uudelleen parlamenttiin Birminghamista, mutta pian sen jälkeen hän sai halvauskohtauksen, jonka seurauksena hän menetti liikuntakykynsä.

## Perhesuhteet
Joseph Chamberlain oli Neville Chamberlainin ja Austen Chamberlainin isä. Molemmat pojista olivat myös merkittäviä poliitikkoja.

## Lähteet

## Aiheesta muualla
Prophet of the Last Eclipse

**Prophet of the Last Eclipse** on italialaisen Luca Turillin toinen sooloalbumi vuodelta 2002. Turilli oli tuolloin Rhapsody of Fire -yhtyeen kitaristi.

Albumin kappaleet kertovat Zaephyr-nimisestä maailmasta ja sen tuhoutumisesta. Idean tähän Turilli sai tieteiselokuvista. Vaikka hän sanoo albumin lopussa tarinan tulevan jatkumaan, se ei jatkunut sooloalbumitrilogian päätösosalla *[[The Infinite Wonders of Creation]]*.

## Kappaleet
# 
# 
# 
# 
# 
# 
# 
# 
# 
# 
Rajoitetulla painoksella lisäksi:
# 
# 

## Kokoonpano
* Olaf Hayer – Laulu
* Luca Turilli – Soolokitara
* Sascha Paeth – Basso
* Miro – Kosketinsoittimet
* Robert Hunecke-Rizzo – Rummut, rytmikitara
Ocke Mannerfelt

**Ocke Mannerfelt** (s. 1948) on ruotsalainen, erityisesti nopeisiin moottoriveneisiin erikoistunut venesuunnittelija. 

Mannerfeltin maine perustuu kilpaveneisiin, mutta hän on suunnitellut myös lukuisia tuotantoveneitä mm. Nimbus Boatsille, Prestige Ribsille sekä luksusvenevalmistaja Sealinelle. Kilpaveneilyssä Mannerfeltin tunnetuin toimeksiantaja on 11 maailmanmestaruutta voittanut Victory Team Dubai. 

Mannerfelt on soveltanut useissa kilpa- ja urheiluveneissään hydro- ja aerodynamiikkakokeiluihin perustuvia siipiä sekä poikkeuksellinen voimakkaita pohjan porras- ja nousulistarakenteita. Mannerfeltin "lepakkoveneissä" siipien tarkoitus on vakauttaa hyvin nopeiden veneiden kulkua etenkin hypyissä. Ilman ohjaaminen veneen rungon alle erilaisilla portailla ja nousulistoilla taas pienentää veneen kitkaa. 

Mannerfelt on suunnitellut myös purjeveneitä. Tuoreimpiin töihin kuuluu kääntyvällä hiilikuitumastolla ja pelkällä isollapurjeella varustettu päiväpursi Daytripper. 

Suunnittelutoimisto Mannerfelt Design Teamin pääsuunnittelijana työskentelee Ocke Mannerfeltin poika, Ted Mannerfelt. Isä ja poika ovat viime vuosina tehneet yhteistyötä lukuisissa veneprojekteissa, joissa Ted Mannerfeltin vastuulla on ollut etenkin ohjaamon suunnittelu. 

Ted Mannerfelt on opiskellut ajoneuvosuunnittelua Coventryn yliopistossa sekä Lontoon Royal College of Art -yliopistossa. Hän on suunnittellut Jaguarille R Coupe ja Jaguar RD-8 -prototyypit, Ford Connect ja Lotus Extreme -konseptiautot sekä Renaultille Reunalt Dakar ja Renault 360 -konseptiautot. 

Ted ja Ocke Mannerfeltin suunnittelema Pirelli PZERO 1400 RIB Boat palkittiin vuonna 2009 arvostetussa Red Dot -muotoilukilpailussa ilma-alusten ja alusten sarjassa Best of the Best -maininnalla. Pirelli PZERO on Red Dotin mukaan kehitetty versio Pirellin 50-luvulla suunnittelemista Välimeren klassisista huviveneistä. Red Dot -ilpailussa kiinnitettiin erityistä huomiota myös automaiseen ohjaamoon, joka kilpailuarvion mukaan mahdollistaa kilpavenemäisen helpon käsiteltävyyden myös rajuissakin sääolosuhteissa.

## Lähteet

## Aiheesta muualla
*Mannerfelt Design Team -verkkosivut
Kottiset Alpit

**Kottiset Alpit** (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan puolella. Sen korkein huippu on Monte Viso.

Rooman provinssi Alpes Cottiae oli tällä seudulla. Alue sai nimensä ligurialaisten kuninkaan Cottiuksen mukaan. Nykyisin alueella on useita talviurheilukeskuksia ja pieniä jäätiköitä.

Korkeimpiin huippuihin kuuluvat

## Lähteet

## Aiheesta muualla

*Peakware